નવી દિલ્હી : રિલાયન્સનાં મોસ્ટ અવેઇટેડ જીયો ફોનનું બુકિંગ ગુરૂવારે સાંજે 5.30 વાગ્યાથી ચાલુ થતાની સાથે જ ક્રેશ થઇ ગઇ. હેવી ટ્રાફીકનાં કારણે કંપનીની વેબસાઇટ ખુબ જ મુસીબતે ઓપન થઇ રહી છે. વેબસાઇટનાં હોમપેજ પર જે જિયો ફોન બુકિંગનું ઓપ્શન આવી રહ્યું છે તેનાં પર ક્લિક કરવાથી કોન્ટેક્ટ સરવર એરર આવી રહ્યું છે. સાથે જ માય જીયો એપથી પણ ફોનનું બુકિંગ અત્યાર સુધી ચાલુ નથી થઇ શકી છે. એવામાં ઓનલાઇન ફોન બુક કરનારા યુઝર્સને ઘણી પરેશાની થઇ રહી છે, કારણ કે ઓનલાઇન જિયો ફોન બુકિંગ માટે માત્ર બે પ્લેટફોર્મ છે. નોંધનીય છે કે કંપનીએ એપ દ્વારા પણ ફોન બુક કરવાનાં નોટિફિકેશન બે દિવસ પહેલાથી મોકલવાનું ચાલુ કરી દીધું હતું.